open-index/open-wikipedia-markdown huggingface dataset:
Άγγελος Γκίνης

Ο **Άγγελος Γκίνης** (1859-1928) ήταν Έλληνας πολιτικός μηχανικός, καθηγητής της γεφυροποιίας, των λιμενικών και των υδραυλικών έργων στο Εθνικό Μετσόβιο Πολυτεχνείο, και Ακαδημαϊκός.

## Βιογραφικά στοιχεία
Ο Α. Γκίνης γεννήθηκε στις Σπέτσες. Σπούδασε στο Πολυτεχνείο της Δρέσδης και από το 1912 κατείχε διευθυντική θέση στο Εθνικό Μετσόβιο Πολυτεχνείο (διευθυντής της Σχολής Πολιτικών Μηχανικών, το αντίστοιχο του σημερινού πρύτανη), από την οποία συνέβαλε στην πρόοδο και στην ανάπτυξή του. Οι προσπάθειές του είχαν ως αποτέλεσµα τη δηµοσίευση του τόµου 388/1914, µε το πρώτο άρθρο του οποίου το Πολυτεχνείο ονοµάστηκε «Εθνικό Μετσόβιο Πολυτεχνείο», µε ίδρυση νέων σχολών, αναδιοργάνωση των µαθηµάτων και την έκδοση κανονισµού λειτουργίας. Ο Γκίνης συνέταξε πολλές μελέτες δημόσιων έργων και τις μελέτες όλων σχεδόν των λιμένων της Ελλάδας. Συνέγραψε πανεπιστημιακά συγγράμματα, όπως *Οδοποιία*, *Γραφική στατική*, *Λιμενικά έργα* και άλλα. Απεβίωσε στην Αθήνα σε ηλικία 69 ετών.

Ο Άγγελος Γκίνης ήταν ένας από τους 39 πρώτους στην ιστορία Έλληνες Ακαδημαϊκούς, τακτικά μέλη της Ακαδημίας Αθηνών, που δεν εκλέχθηκαν αλλά διορίσθηκαν με τη συντακτική πράξη ιδρύσεως της Ακαδημίας, το 1926. Πέθανε το 1928 στην Αθήνα.

Το «Κτίριο Γκίνη» του κεντρικού συγκροτήματος του Εθνικού Μετσόβιου Πολυτεχνείου, επί της οδού Στουρνάρη, που κατασκευάσθηκε μεταξύ των ετών 1930 και 1935, ονομάσθηκε έτσι στη μνήμη του.

## Δείτε επίσης
* Κατάλογος τακτικών μελών Ακαδημίας Αθηνών

## Πηγές
* Το  αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 9, σελ. 778

## Εξωτερικοί σύνδεσμοι
* Το σχετικό λήμμα στο *Παγκόσμιο Βιογραφικό Λεξικό* της Εκδοτικής Αθηνών
* Ολόκληρο το βιβλίο του ''Στατική των οικοδομικών και τεχνικών έργων''
* Άγγελος Γκίνης στον ''Πανδέκτη'', του Εθνικού Ιδρύματος Ερευνών.

Κατηγορία:Μέλη της Ακαδημίας Αθηνών
Κατηγορία:Μέλη Εθνικού Μετσόβιου Πολυτεχνείου
Κατηγορία:Οικογένεια Γκίνη
Άγγελος Γαλανόπουλος

Ο **Άγγελος Γαλανόπουλος** (1910-2001) ήταν Ελληνας σεισμολόγος, καθηγητής στο Πανεπιστήμιο Αθηνών και διευθυντής του Γεωδυναμικού Ινστιτούτου του Εθνικού Αστεροσκοπείου Αθηνών. Το 1983 εξελέγη τακτικό μέλος της Ακαδημίας Αθηνών.

Γεννήθηκε στον Ριόλο της Αχαΐας το 1910 και σπούδασε φυσικές επιστήμες στο Πανεπιστήμιο Αθηνών, στην Οττάβα και στο Τεχνολογικό Ινστιτούτο της Καλιφόρνια. Το 1944 έγινε υφηγητής στο Εθνικό Μετσόβιο Πολυτεχνείο, το 1953 έκτακτος και το 1959 τακτικός καθηγητής στην έδρα της σεισμολογίας του Πανεπιστημίου Αθηνών. Διετέλεσε κοσμήτορας της Σχολής Θετικών Επιστημών του Πανεπιστημίου Αθηνών, κατά το ακαδημαϊκό έτος 1969-1970.

Το 1949 ανέλαβε τη διεύθυνση του Γεωδυναμικού Ινστιτούτου του Αστεροσκοπείου Αθηνών. Την περίοδο που διηύθυνε το Ινστιτούτο αναπτύχθηκε δίκτυο με 12 σύγχρονους για την εποχή σεισμογραφικούς σταθμούς. Ακόμη, θεμελιώθηκε ο ελληνικός σεισμογραφικός σταθμός των Αθηνών σύμφωνα με τις προδιαγραφές του Παγκόσμιου Σεισμογραφικού Δικτύου WWSSN, ενώ δημιουργήθηκε το πρώτο δίκτυο επιταχυνσιογράφων.

Ο Γαλανόπουλος συνέγραψε κυρίως πανεπιστημιακά συγγράμματα, όπως *Στοιχεία [[ορυκτολογία]]ς* (1934), *Μαθήματα σεισμολογίας* (1955), *Μαθήματα εφηρμοσμένης [[γεωφυσική]]ς* (1956), αλλά και το μικρό εκλαϊκευτικό βιβλίο *Το φαινόμενο του σεισμού* (1981).

Απεβίωσε στις 27 Δεκεμβρίου 2001.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 9, σελ. 223

## Εξωτερικοί σύνδεσμοι
* Άγγελος Γαλανόπουλος στον ''Πανδέκτη'', του Εθνικού Ιδρύματος Ερευνών.

Κατηγορία:Μέλη της Ακαδημίας Αθηνών
Κατηγορία:Έλληνες σεισμολόγοι
Κατηγορία:Μέλη Εθνικού Μετσόβιου Πολυτεχνείου
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Γιαν Καντάρ

Ο **Γιαν Καντάρ** (*Ján Kadár*, 1 Απριλίου 1918 - 1 Ιουνίου 1979) ήταν Σλοβάκος, γεννημένος στην Ουγγαρία, σεναριογράφος και σκηνοθέτης. Κυρίως, εργάστηκε στην Τσεχοσλοβακία, τις ΗΠΑ και τον Καναδά. Τα περισσότερα από τα έργα του τα σκηνοθετήθηκαν σε συνεργασία με τον Έλμαρ Κλος. Η πιο γνωστή δουλειά τους είναι *[[Το μαγαζάκι της Κεντρικής Οδού]]* (1965), όπου βραβεύθηκε και με Όσκαρ Καλύτερης Ξενόγλωσσης Ταινίας. Ως καθηγητής του FAMU, δίδαξε πολλούς από τους σπουδαιότερους σκηνοθέτες του Νέου Κύματος Τσεχοσλοβακίας. Κατά την παραμονή του στις ΗΠΑ, δίδαξε σκηνοθεσία στο Αμερικανικό Ινστιτούτο Κινηματογράφου, στο Μπέβερλι Χιλς.

## Πρώιμα χρόνια
Ο Καντάρ γεννήθηκε στη Βουδαπέστη, πρωτεύουσα τότε, του Βασιλείου της Ουγγαρίας, το οποίο βρισκόταν υπό την δικαιοδοσία της Αυστροουγγαρίας, εκείνη την περίοδο. Καιρό πριν, οι γονείς του τον φέρουν στη Ρόζναβα, της Σλοβακίας, μέρος του νεοσύστατου κράτους της Τσεχοσλοβακίας, όπου και μεγάλωσε. Ο Καντάρ, μετά την εγκύκλια εκπαίδευσή του, ακολούθησε τη Νομική, όμως γρήγορα στράφηκε στο Κινηματογραφικό Τμήμα Κινηματογράφου της Τσεχοσλοβακίας (πιθανώς το τρίτο τέτοιο, σε όλη την Ευρώπη). Το τμήμα ήταν μέρος του σχολείου της Μπρατισλάβα, Βιομηχανίας Τεχνών. Εκεί γράφτηκε το 1938 και παρακολούθησε μαθήματα από τον Σλοβάκο, γνωστό σκηνοθέτη, Κάρελ Πλίτσκα, έως ότου το τμήμα κλείσει το 1939. Μετά τις πολιτικές αναταραχές της εποχής, το χωριό, όπου γεννήθηκε, πήρε ουγγρική ονομασία και έγινε μέρος της Ουγγαρίας, κατά τη διάρκεια του Δευτέρου Παγκοσμίου Πολέμου. Με την εφαρμογή των αντιεβραϊκών νόμων, ο Καντάρ περιορίστηκε σε στρατόπεδο συγκέντρωσης. Αργότερα είπε: *«Ήταν η πρώτη φορά στη ζωή μου, που συμπεριφερόμουν σαν Εβραίος: αρνήθηκα να αλλάξω και υπηρέτησε σε μία μονάδα με το κίτρινο περιβραχιόνιο και όχι με το άσπρο, το οποίο το έπαιρναν όσοι, τελικά, βαπτίστηκαν»*.

## Σκηνοθεσία
Ο Γιαν Καντάρ ξεκίνησε τη σκηνοθετική του καριέρα στη Μπρατισλάβα της Σλοβακίας, μετά τον Δεύτερο Παγκόσμιο Πόλεμο, με το ντοκιμαντέρ, *Na troskách vyrastá život* (1945). Μετά από αρκετά ντοκιμαντέρ, που εξέφραζαν τις απόψεις του Κομμουνιστικού Κόματος, στο οποίο και εντάχθηκε, ο Καντάρ, μετακόμισε στην Πράγα, το 1947. Κατόπιν, επέστρεψε στην Μπρατισλάβα, προσωρινώς, και έκανε την πρώτη του μεγάλου μήκους ταινίας το *[[Katka]]*, (1950). Από το 1952, ξεκίνησε μία μακρόχρονη συνεργασία με τον Έλμαρ Κλος, με ίσως μεγαλύτερο καρπό της συνεργασίας του *[[Το μαγαζάκι της Κεντρικής Οδού]]*, όπου και βραβεύτηκε με Όσκαρ Καλύτερης Ξενόγλωσσης Ταινίας. Τον Νοέμβριο του 1968, μετακόμισε στις ΗΠΑ και έκτοτε δε συνεργάστηκε ξανά με τον Κλος. Η υπόλοιπη σκηνοθετική του καριέρα έλαβε μέρος στις ΗΠΑ και στον Καναδά, όπου σκηνοθετούσε για την τηλεόραση και τον κινηματογράφο. Στις ΗΠΑ, απέκτησε φήμη, καθώς έγινε καθηγητής σκηνοθεσίας, στο Αμερικανικό Ινστιτούτο Κινηματογράφου.

## Παραπομπές


## Εξωτερικοί σύνδεσμοι
* Γιαν Καντάρ στο IMDb

Κατηγορία:Σλοβάκοι σκηνοθέτες
Κατηγορία:Τσέχοι σκηνοθέτες κινηματογράφου
Κατηγορία:Τσεχοσλοβάκοι σκηνοθέτες κινηματογράφου
Κατηγορία:Ούγγροι σκηνοθέτες κινηματογράφου
Αρκαθιόκερτα

μικρογραφία|Χάρτης του βασιλείου της Αρμενίας και των υποτελών του, με τη θέση της πόλης Αρκαθιόκερτα - Επιφάνεια
Τα **Αρκαθιόκερτα** ήταν αρχαία πόλη της Μικράς Ασίας, στην περιοχή της αρχαίας Σωφηνής (Βασίλειο της Σωφηνής).

Την πόλη αναφέρει και ο Στέφανος Βυζάντιος ως *Επιφάνεια.... κατά Τίγριν, ήτις εκλήθη και Αρκεσίκερτα, ο έστιν Αρκεσίου κτίσμα*. Ο Κλαύδιος Πτολεμαίος την αναφέρει ως *Αρτασίγαρτα*, στη *Γεωγραφικήν Υφήγησίν* του. Αναφέρεται επίσης με το όνομα *Καρκαθιόκερτα* από τον Στράβωνα ο οποίος την αποκαλεί βασιλική πρωτεύουσα της Σωφηνής, και τον Πλίνιο. Κατά την ύστερη αρχαιότητα, η πόλη έφερε επίσης και τα εναλλακτικά ονόματα *Βασιλέων Φρούριον* (Προκόπιος), *Βάρας* και *Ίγγιλα*.

Η πόλη μετονομάστηκε σε Επιφάνεια από τον Αντίοχο Δ΄ Επιφανή, το 165 π.Χ., όταν νίκησε και συνέλαβε τον Αρμένιο βασιλιά Αρταξία Α΄.

Η θέση της είναι στη σημερινή κωμόπολη Εγίλ (Eğil) της ανατολικής Τουρκίας. Παλιότερα είχε ταυτιστεί με την πόλη Χαρπούτ, συνέχεια της οποίας είναι η σημερινή τουρκική πόλη Έλαζιγ.

## Παραπομπές


## Βιβλιογραφία
* Στέφανος Βυζάντιος, *Εθνικά*.
* L. Dillemann, *Haute Mésopotamie orientale et pays adjacentes. Contribution à la géographie historique de la région, du Ve s. avant l' ère chrétienne au VIe s. de cette ère*, BAH 72, Paris, 1962.
* ''Anatolica: studies in Strabo'' των Ronald Syme και Anthony Richard Birley.
* Johann Gustav Droysen *Ιστορία των επιγόνων του Μεγάλου Αλεξάνδρου*, εκδ. ελεύθερη σκέψις.

Κατηγορία:Ιστορία της Αρμενίας
Κατηγορία:Σωφηνή
Ζίλινα

Η **Ζίλινα** (σλοβακικά: *Žilina*, ουγγρικά: *Zsolna*, γερμανικά: *Sillein*, πολωνικά: *Żylina*) είναι η τέταρτη μεγαλύτερη πόλη της Σλοβακίας και αποτελεί την πρωτεύουσα του Κράι της Ζίλινας στο βορειοδυτικό τμήμα της χώρας. Είναι κτισμένη στις όχθες του ποταμού Βαχ, παραποτάμου του Δούναβη. Το 2024 ο πληθυσμός της πόλης ανερχόταν στους 80.257 κατοίκους.

## Ιστορία
Η περιοχή γύρω από τη σημερινή Ζίλινα κατοικούταν στα τέλη της Λίθινης Εποχής περίπου το 20.000 π.Χ. Τον 5ο αιώνα, οι Σλάβοι άρχισαν να μετακινούνται στην περιοχή. Η πρώτη γραπτή αναφορά στη Ζίλινα είναι το 1208. Από το δεύτερο μισό του 10ου αιώνα έως το 1918, η περιοχή ήταν μέρος του Βασιλείου της Ουγγαρίας.

Η πόλη άρχισε να αναπτύσσεται γύρω στο 1300 και σύμφωνα με αρχεία του 1312, ήταν ήδη πόλη. Το 1321, ο βασιλιάς Κάρολος Α΄ της Ουγγαρίας έκανε τη Ζίλινα ελεύθερη βασιλική πόλη. Στις 7 Μαΐου 1381, ο βασιλιάς Λουδοβίκος Α΄ της Ουγγαρίας χορήγησε προνόμιο (*Privilegium pro Slavis*) το οποίο έκανε ίσους τους Σλάβους κατοίκους της πόλης με τους Γερμανούς, παραχωρώντας τις μισές έδρες του δημοτικού συμβουλίου σε Σλάβους. Η πόλη κάηκε το 1431 από τους Χουσίτες.

Κατά τον 17ο αιώνα, η Ζίλινα απέκτησε θέση ως κέντρο παραγωγής, εμπορίου και εκπαίδευσης και κατά την εποχή της Μπαρόκ αρχιτεκτονικής χτίστηκαν πολλά μοναστήρια και εκκλησίες, καθώς και το Κάστρο Μπουντατίν (*Budatínsky zámok*) της πόλης.

Ήταν ένας από τους πρώτους δήμους που υπέγραψαν τη Διακήρυξη του Μάρτιν το 1918 και μέχρι τον Μάρτιο του 1919 ήταν η έδρα της Σλοβακικής κυβέρνησης. Στις 6 Οκτωβρίου 1938, λίγο μετά τη Συμφωνία του Μονάχου, η αυτονομία της Σλοβακίας εντός της Τσεχοσλοβακίας ανακηρύχθηκε στη Ζιλίνα.

Κατά τη διάρκεια του Ολοκαυτώματος, δεκάδες χιλιάδες Εβραίοι απελάθηκαν από τη Ζιλίνα. Η Ζιλίνα καταλήφθηκε κατά την διάρκεια του Β' Παγκόσμιου Πολέμου στις 30 Απριλίου 1945 από Τσεχοσλοβακικά και Σοβιετικά στρατεύματα του 4ου Ουκρανικού Μετώπου. Μετά τον πόλεμο, η πόλη συνέχισε την ανάπτυξή της με την κατασκευή πολλών νέων εργοστασίων, σχολείων και οικισμών.

Σήμερα, η Ζίλινα είναι η τέταρτη μεγαλύτερη πόλη της Σλοβακίας, το τρίτο σημαντικότερο βιομηχανικό κέντρο και η έδρα του πανεπιστημίου της Ζίλινας που ιδρύθηκε το 1953. Από το 1990, το ιστορικό κέντρο της πόλης έχει σε μεγάλο βαθμό αναστηλωθεί.

## Δημογραφία

## Παραπομπές


## Εξωτερικοί σύνδεσμοι
* 

Ζίλινα
Θεόφιλος Φρόνιμος

Ο **Θεόφιλος Φρόνιμος** (1892  -  28 Ιουλίου 1962)  ήταν Έλληνας δικηγόρος και πολιτικός. 

## Βιογραφικά στοιχεία
Γεννήθηκε το 1892 και πολιτεύτηκε στην Κέρκυρα. Εργάστηκε ως δικηγόρος. 
Εξελέγη βουλευτής με την ΕΠΕΚ στις εκλογές του 1951. Ήταν παντρεμένος με την Έλλη και είχαν 4 παιδιά.

Πέθανε σε ηλικία 70 ετών στην Αθήνα και κηδεύτηκε στις 29 Ιουλίου 1962.

## Παραπομπές


Κατηγορία:Βουλευτές Κέρκυρας
Κατηγορία:Βουλευτές εκλεγμένοι με την ΕΠΕΚ
Interpretatio graeca

Ο λατινικός όρος ***Interpretatio graeca*** (μτφρ.: *Ελληνική ερμηνεία*) περιγράφει την αρχαιοελληνική πρακτική της απόδοσης και του συσχετισμού διάφορων ονομασιών και εννοιών άλλων γλωσσών ξένων πολιτισμών με τις ελληνικές. Κατά αυτόν τον τρόπο επίσης αποτελεί μια συγκριτική μεθοδολογία για τις ομοιότητες μεταξύ των αρχαίων θρησκειών και μυθολογιών.

## Περιγραφή
Ιστορικά παραδείγματα αποτελούν οι περιγραφές του Ηροδότου για την αιγυπτιακή θρησκεία με όρους αντίστοιχους με τις ελληνικές θεότητες (Άμων / Ζευς, Όσιρις / Διόνυσος, Πτα / Ήφαιστος), καθώς και οι περιγραφές του ρωμαϊκού κόσμου από τον Διονύσιο τον Αλικαρνασσέα και τον Πλούταρχο. Ο όρος χρησιμοποιείται και αντίστροφα ως εργαλείο συσχετισμού μεταξύ ονομασιών του ξένου πολιτισμού με την αρχική ελληνική ετυμολογία τους όπως έκανα οι Ρωμαίοι με τη υιοθέτηση της ελληνικής μυθολογίας -ακολούθως το *Interpretatio romana* σχετίζεται με τα ρωμαϊκά πρότυπα και ονομασίες σε σχέση με π.χ. τις κελτικές ονομασίες-. Η μεθοδολογία αυτή αποτελούσε συχνή πρακτική κατά την ελληνιστική περίοδο -ιδιαίτερα στην πτολεμαϊκή Αίγυπτο και τις σελευκιδικές κτήσεις στην Ασία και τη ρωμαϊκή αυτοκρατορία.

Η  *Interpretatio graeaca* συναντάται συχνότερα σε σχέση με την αρχαία ελληνική θρησκεία και αυτές της Αιγύπτου, Μεσοποταμίας καθώς και της Ινδίας (Ελληνοβουδισμός, Ινδοελληνικό βασίλειο, Ελληνικό βασίλειο της Βακτριανής, ωστόσο διασώζονται πολύ λίγες πληροφορίες), και της *Interpretatio romana* συχνότερα σε σχέση με αυτές των Κελτών, Γερμανικών φύλων, και Σλάβων. 

Άλλες παρόμοιες πρακτικές πέρα από την *Interpretatio graeaca* και την αντίστοιχη *Romana* για τη Ρώμη είναι η *Interpretatio Christiana* για τον χριστιανισμό, και *Interpretatio Germanica* των γερμανικών φύλων.

## Στην τέχνη
Παραδείγματα σύνθεσης χαρακτηριστικών και συνδυασμού θεοτήτων από διαφορετικές θρησκείες:

File:Hermanubis.jpg|Ερμάνουβις, συνδυασμός Ερμή και Άνουβι.
File:Museo Barracco - Giove Ammone 1010637.JPG|Γιούπιτερ Άμμωνας, 1ος αιώνας μ.Χ.
File:Isis Musei Capitolini MC744.jpg|Η Ίσιδα με ελληνιστική μορφή.
File:Isis Sarapis Harpocrates Dionysos Louvre Ma3128.jpg|Ίσιδα, Σέραπις, και Διόνυσος, 2ος αιώνας μ.Χ.
File:ZeusSerapisOhrmazdWithWorshipperBactria3rdCenturyCE.jpg|Πιστός που λατρεύει τον Δία-Σέραπι-Αχούρα Μάζντα, 3ος αιώνας μ.Χ.


## Στη μυθολογία

## Παραπομπές


## Σχετική βιβλιογραφία
* Michael Jordan, Encyclopedia of Gods: Over 2,500 Deities of the World, Facts on File 1993, 978-0816029099.

Κατηγορία:Μυθολογία
Κατηγορία:Ονοματολογία
Κατηγορία:Αρχαία ελληνική γλώσσα
Βουλευτικές εκλογές του Καζακστάν (2016)

Στις 20 Μαρτίου 2016 διεξήχθησαν πρόωρες **Βουλευτικές εκλογές** **στο [[Καζακστάν]]**. Η ημερομηνία ορίστηκε από τον Πρόεδρο Νουρσουλτάν Ναζαρμπάγεφ στις 20 Ιανουαρίου 2016, όταν διέλυσε τη Συνέλευση (Μαζιλίς). Κανονικά, η θητεία των μελών της έληγε το φθινόπωρο του ίδιου έτους, αλλά οι ίδιοι ζήτησαν διάλυση στις 13 Ιανουαρίου, με το αιτιολογικό της οικονομικής κρίσης εξαιτίας των χαμηλών τιμών στο πετρέλαιο.

## Ιστορικό
Στις 13 Ιανουαρίου 2016, τα μέλη του Μαζιλίς ψήφισαν να ζητήσουν από τον Πρόεδρο Ναζαρμπάγεφ να διαλύσει τη Συνέλευση. Η απόφαση λήφθηκε ομώνυμα όταν ο Πρόεδρος προειδοποίησε για μία «αληθινή κρίση» που αντιμετωπίζει το Κεντρασιατικό έθνος από την ύφεση στις τιμές του πετρελαίου. Μία εβδομάδα αργότερα, ο Ναζαρμπάγεφ προκήρυξε ως ημερομηνία εκλογών τις 20 Μαρτίου, που θα διεξάγονταν ταυτόχρονα με τις εκλογές για τα μασλιχάτς (τοπικά συμβούλια).

## Εκλογικό σύστημα
Από τα 107 μέλη του Μαζιλίς, τα 98 εκλέχτηκαν με άμεσες εκλογές, από μία ενιαία εκλογική περιφέρεια που καλύπτει όλην την επικράτεια, για πενταετή θητεία. Το εκλογικό σύστημα ήταν αναλογική εκπροσώπησης με εκλογικό όριο 7% και η κατανομή των εδρών έγινε με την μέθοδο των μέγιστων υπολοίπων. Αν δύο κόμματα ισοφάριζαν, τότε η έδρα θα δινόταν στο κόμμα που έθεσε υποψηφιότητα πρώτο. Αν μόνο ένα κόμμα έφτανε το εκλογικό όριο του 7%, τότε το δεύτερο κόμμα ως προς τον αριθμό ψήφων θα λάμβανε δύο έδρες (και θα έμπαινε στο Μαζιλίς παρόλο που δεν έφτασε το εκλογικό όριο). Η προσέλευση στην ψηφοφορία δεν ήταν υποχρεωτική. Δικαίωμα ψήφου είχαν όλοι οι πολίτες του Καζακστάν, ηλικίας άνω των 18 ετών, εκτός εάν βρίσκονται στη φυλακή ή έχουν αποστερηθεί το δικαίωμα με απόφαση δικαστηρίου. 

Τα υπόλοιπα 9 μέλη εκλέχτηκαν έμμεσα από την Συνέλευση του Λαού του Καζακστάν.

## Διεξαγωγή

Σε κοινή ανακοίνωση των εκλογικών παρατηρητών από τον ΟΑΣΕ, το Συμβούλιο της Ευρώπης και άλλους οργανισμούς, αναφέρθηκε ότι οι εκλογές οργανώθηκαν με αποτελεσματικό τρόπο. Ωστόσο, η συντονίστρια του ΟΑΣΕ Μαριέτα Τιντέι, αναφέρθηκε στο σαφές πλεονέκτημα του κυβερνώντος κόμματος έναντι των άλλων σε αυτές τις εκλογές, τονίζοντας ότι αν και "τα κόμματα ήταν γενικά σε θέση να διεξαγάγουν μια ελεύθερη προεκλογική εκστρατεία, η αυθεντική πολιτική επιλογή παραμένει ανεπαρκής".

## Αποτελέσματα

Οι 9 διορισθέντες βουλευτές ήταν οι: Sauytbek Abdrahmov, Vladimir Bozhko, Natalya Zhumadildayeva, Roman Kim, Narine Mikaelyan, Ahmet Muradov, Shaimardan Nurumov, Yury Tymochenko και Shakir Khakhazov.

## Παραπομπές


2016
Καζακσταν
Ελ-Τορ

Το **Ελ-Τορ** (, ) είναι παραθαλάσσια πόλη, στην Ερυθρά Θάλασσα, της Αιγύπτου στην Χερσόνησο του Σινά. Η Τορ είναι πρωτεύουσα του Κυβερνείου Νοτίου Σινά με 32,877 κατοίκους. Η πόλη απέχει 100 χλμ από την Σαρμ ελ Σέιχ, τρία χιλιόμετρα από την πόλη βρίσκεται το διεθνές αεροδρόμιο που κατασκευάστηκε το 1949.

Η πόλη είναι πλούσια σε υπόγεια νερά, από εδώ τροφοδοτούνται με νερό κι άλλες πόλεις του Σινά όπως η Σαρμ ελ Σέιχ. Κατοικείται κυρίως από Βεδουίνους και λίγους Αιγύπτιους ελληνορθοδόξους.

## Ιστορία
Η Τορ αναφέρεται από την αρχαιότητα και ήταν γνωστή σαν η γη της Ραϊθώ, ή Ράιθ όπως ονομαζόταν τότε η πόλη και η Όαση, η γη των φρούτων, από τα πολλά φοινικόδεντρα. Ταυτίζεται με την βιβλική Ελίμ πριν πάρει το σημερινό της όνομα Τορ ή Ελ Τορ από τον βουνό Γκαμπάλ Ελ Τορ. Η Ελ Τορ αναφέρεται λιμάνι των Φοινίκων, εδώ ο Μωυσής και οι Ισραηλίτες κατά την έξοδο από την Αίγυπτο συνάντησαν τις δώδεκα πηγές και εβδομήντα εκπροσώπους των Φοινίκων.

Τον 3ο αιώνα ο βυζαντινός αυτοκράτορας Ιουστινιανός έχτισε την ερειπωμένη σημερινή Ιερά Μονή Λαύρα της Ραϊθώ όπου τον 4ο αιώνα σφαγιάστηκαν 40 μοναχοί από Άραβες. Στα νεότερα χρόνια οι πρώτοι κάτοικοι του χωριού ήταν Βεδουίνοι που ήταν κυρίως ψαράδες.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου στη Χερσόνησο του Σινά
Ο Ζαχαροπλάστης

Ο ***Ζαχαροπλάστης*** είναι πίνακας ζωγραφικής με λάδι σε μουσαμά του Νικολάου Γύζη, που ολοκληρώθηκε το 1898.

## Περιγραφή

## Ιστορία

## Πηγές
*"Οι Μεγάλοι Έλληνες Ζωγράφοι: Νικόλαος Γύζης"*, Ιωάννης Παπαϊωάννου, ISBN 960-442-542-0

## Εξωτερικοί σύνδεσμοι
*Έργα του Νικολάου Γύζη στο Museum Syndicate

Κατηγορία:Έργα ζωγραφικής του Νικολάου Γύζη
Εθνική ΗΠΑ (ποδόσφαιρο γυναικών)

Η **εθνική ομάδα ποδοσφαίρου γυναικών των ΗΠΑ** είναι το αντιπροσωπευτικό συγκρότημα των Ηνωμένων Πολιτειών στις ποδοσφαιρικές διοργανώσεις γυναικών. Τελεί υπό τον έλεγχο της Ποδοσφαιρικής Ομοσπονδίας των ΗΠΑ η οποία είναι μέλος της Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής (CONCACAF). Η ομάδα είναι μια από τις πλέον επιτυχημένες στο ποδόσφαιρο γυναικών, κερδίζοντας τρεις τίτλους Παγκοσμίου Κυπέλλου (συμπεριλαμβανομένου του πρώτου Παγκοσμίου Κυπέλλου το 1991), τέσσερα χρυσά ολυμπιακά μετάλλια, επτά ΚΟΝΚΑΚΑΦ Γκολντ Καπ και δέκα Κύπελλα Αλγκάρβε.

Η ομάδα επιλέχθηκε από την Ολυμπιακή Επιτροπή των ΗΠΑ ως *Ομάδα της Χρονιάς* το 1997 και το 1999, ενώ το Sports Illustrated επέλεξε όλη την ομάδα έως το 1999 ως *Αθλήτριες της Χρονιάς* για τη συνήθη βράβευση της χρονιάς. Μετά από πιο πρόσφατη νίκη της στο Παγκόσμιο Κύπελλο, η ομάδα τιμήθηκε με δική της παρέλαση (ticker tape parade) στην πόλη της Νέας Υόρκης, την πρώτη για αθλητική ομάδα γυναικών, ενώ έλαβε επίσης το βραβείο *Εξαίρετης Ομάδας* (Outstanding Team) κατά τη διάρκεια των ESPY Awards 2015 και το βραβείο *Επιλογής Εφήβων για Αγαπημένο Θηλυκό Αθλητή* (Teen Choice Award for Favourite Female Athlete). Η ομάδα τιμήθηκε και πάλι στις 27 Οκτωβρίου του 2015, όταν ο πρόεδρος Μπαράκ Ομπάμα τις καλωσόρισε στο Λευκό Οίκο.

## Ιστορία
Η ομάδα έπαιξε τον πρώτο αγώνα της στο τουρνουά Μουντιαλίτο (Mundialito) στις 12 Αυγούστου του 1985, με προπονητή τον Μάικ Ράιαν, στο οποίο έχασαν 1–0 στην Ιταλία από την ομώνυμη εθνική ομάδα.

## Στατιστικά
Η ομάδα βρισκόταν στη 2η θέση κατά μέσο όρο το διάστημα 2003-2008 στην Παγκόσμια Κατάταξη της ΦΙΦΑ, ενώ κατείχε την 1η θέση το διάστημα Μαρτίου 2008 - Δεκεμβρίου 2014, για να επανέλθει και πάλι πίσω από τη Γερμανία, που είναι η μοναδική μαζί με τις ΗΠΑ που έχει καταλάβει τη θέση νούμερο 1 στην ιστορία της παγκόσμιας κατάταξης. Η ομάδα αυτή τη στιγμή κατατάσσεται νούμερο 1, στην οποία επέστρεψε στις 10 Ιουλίου του 2015, εξαιτίας της νίκης της στο Παγκόσμιο Κύπελλο του 2015.

## Επιτυχίες

***Προκριματικό Ολυμπιακό Τουρνουά Γυναικών ΚΟΝΚΑΚΑΦ**
:*Νικήτρια:* 2004, 2008, 2012, 2016

***Κύπελλο Αλγκαρβε**
:*Νικήτρια:* 2000, 2003, 2004, 2005, 2007, 2008, 2010, 2011, 2013, 2015

***Κύπελλο ΗΠΑ**
:*Νικήτρια:* 1995, 1996, 1997, 1998, 1999, 2000, 2002

***Τετραεθνές Τουρνουά**
:*Νικήτρια:* 1998, 2003, 2004, 2006, 2007, 2008, 2011

***Peace Queen Cup**
:*Νικήτρια:* 2006, 2008

***Albena Cup**
:*Νικήτρια:* 1991

***DFB Centenary Tournament**
:*Νικήτρια:* 2000

***Κύπελλο Ειρηνικού**
:*Νικήτρια:* 2000

***Κύπελλο Βραζιλίας**
:*Νικήτρια:* 1996

***Κύπελλο Βόρειας Αμερικής**
:*Νικήτρια:* 1990

***Κύπελλο Καναδά**
:*Νικήτρια:* 1990

***Κύπελλο Αυστραλίας**
:*Νικήτρια:* 2000

***Τουρνουά Ιντερνασιονάλ**
:*Νικήτρια:* 1995

***Chiquita Cup**
:*Νικήτρια:* 1994

***Τριεθνές Τουρνουά**
:*Νικήτρια:* 1994

***Goodwill Games**
:*Νικήτρια:* 1998

***Columbus Cup**
:*Νικήτρια:* 1993

## Παραπομπές


## Εξωτερικοί σύνδεσμοι

* 

Κατηγορία:Εθνική ΗΠΑ (ποδόσφαιρο)
Ηνωμενες Πολιτειες
Ρολάντο Αμπρέου Σεπέδα

Ο **Ρολάντο Αμπρέου Σεπέδα** (*Rolando Abreu Cepeda*, γεννημένος στις 13 Μαρτίου του 1989) είναι Κουβανός πετοσφαιριστής που αγωνιζόταν στον Π.Α.Ο.Κ..

## Καριέρα
Σε συλλογικό επίπεδο ξεκίνησε την καριέρα του στην Σπίριτους από το 2010 έως το καλοκαίρι του 2015, όπου πήρε μεταγγραφή για την ομάδα του Π.Α.Ο.Κ.. Ήταν ένας από τους παίκτες κλειδιά για την κατάκτηση του πρωταθλήματος του 2016, κάνοντας τον Π.Α.Ο.Κ. την πρώτη ομάδα που παίρνει τον τίτλο ως τέταρτος της κανονικής περιόδου. Ανακηρύχθηκε επίσης πολυτιμότερος παίκτης του πρωταθλήματος. Τον Μάιο του 2016 κέρδισε ένα από τα επτά συμβόλαια που πρόσφεραν οι ομάδες της Κορέας μέσω της διαδικασίας των try outs, καταλήγοντας στην πρωταθλήτρια ομάδα της χώρας, Ανσάν OK Savings. Παρόλα αυτά, εξαιτίας της εμπλοκής του σε σκάνδαλο διεθνών κουβανών πετοσφαιριστών στη Φινλανδία τον Ιούλιο του 2016, έχασε το συμβόλαιο με την κορεατική ομάδα.

## Διεθνείς συμμετοχές
Ο Ρολάντο Αμπρέου Σεπέδα αγωνίζεται με την εθνική ομάδα πετοσφαίρισης της Κούβας από το 2014.

## Τίτλοι και διακρίσεις
* **1 [[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]**:
**2016
* **Πολυτιμότερος Παίκτης [[Πρωτάθλημα πετοσφαίρισης ανδρών Volleyleague 2015-2016|Πρωταθλήματος Ελλάδας 2016]]**

## Παραπομπές


## Πηγές
* Ρολάντο Αμπρέου Σεπέδα
* Στην πρωταθλήτρια Κορέας ο Σεπέδα

Κατηγορία:Κουβανοί πετοσφαιριστές
Κατηγορία:Πετοσφαιριστές ΠΑΟΚ
Πρωτάθλημα ΣΕΓΑΣ ποδοσφαίρου ανδρών 1914

[μικρογραφία|δεξιά|200px|[Στάδιο Καραϊσκάκη|Ποδηλατοδρόμιο]]
Στις 15 Σεπτεμβρίου του 1913, μετά το πέρας των Βαλκανικών Πολέμων ο ΣΕΑΓΣ κήρυξε την επάνοδο στην ομαλότητα ανακοινώνοντας παράλληλα και την τέλεση των Πανελληνιων Αγώνων της ερχόμενης χρονιάς. Τους Πανελλήνιους Αγώνες διοργάνωσε η Επιτροπή των Ολυμπιακών Αγώνων. Το πρωτάθλημα ποδοσφαίρου του 1914 διεξήχθη τον Απρίλιο του 1914 με νικητή τον Αθηναϊκό Σύλλογο Ποδοσφαιρίσεως

## Πρωτάθλημα α΄ ομάδων
Τον Απρίλιο του 1914 η Επιτροπή των Ολυμπιακών Αγώνων διοργάνωσε τους Πανελλήνιους Αγώνες ποδοσφαίρισης. Σύμφωνα με τα δημοσιεύματα της συγκεκριμένης περιόδου οι δυο ισχυρότεροι σύλλογοι της εποχής υπήρξαν ο Αθηναϊκός Σύλλογος Ποδοσφαιρίσεως και η Πειραϊκή Ένωση που αγωνιζόταν συνεχώς στο Ποδηλατοδρόμιο. Ο Αθηναϊκός Σύλλογος Ποδοσφαιρίσεως ήταν η ομάδα που προέκυψε από τη συγχώνευση των συλλόγου ΠΟΑ (μετά την αποχώρηση του Καλαφάτη) με το συλλόγο Π.Σ. Γουδί το 1912, αργότερα όμως ο νέος σύλλογος εμφανίζεται με την ονομασία Γουδί. 

Στο πρωτάθλημα συμμετείχε και ο Κόροιβος. Ο Πανελλήνιος Ποδοσφαιρικός Όμιλος διεκδίκησε τη συμμετοχή του και κατήγγειλε στη συνέχεια την Επιτροπή των Ολυμπιακών Αγώνων που δεν την ενέκρινε. Πρωταθλητής αναδείχθηκε ο Αθηναϊκός Σύλλογος Ποδοσφαιρίσεως. Ο τελευταίος αγώνας ανακοινώθηκε από την εφημερίδα *Εμπρός*. *«Επίσης αύριον 3 1)2 μ.μ. εν τω Ποδηλατοδρόμιο Ν. Φαλήρου θα διεξαχθή ο τελικός αγών μεταξύ των νικητριών πρώτων ομάδων του [[Αθηναϊκός Σ.Π.|Αθηναϊκού Συλλόγου Ποδοσφαιρίσεως]] και της [[Πειραϊκή Ένωσις|Πειραϊκής Ποδοσφαιρικής Ένωσης]]. Τιμή εισόδου δια τους ποδοσφαιρικούς αγώνας η αυτή λεπτών 50 και 25.»*

## Πρωτάθλημα β΄ ομάδων
μικρογραφία|δεξιά|200px|Από την Εφημερίδα Αθήναι
Δυο μέρες αργότερα διεξήχθη και το πρωτάθλημα των β' ομάδων των συλλόγων Πανελλήνιος Ποδοσφαιρικός Όμιλος, Α.Σ.Π., Εθνικός Αθηνών, Πειραϊκή Π.Ε., Κόροιβος. Η Επιτροπή των Ολυμπιακών Αγώνων παρά το ότι δεν είχε επιτρέψει τη συμμετοχή του Πανελλήνιου Ποδοσφαιρικού Όμιλου στο πρωτάθλημα των α' ομάδων δεν τον εμπόδισε να συμμετάσχει στο πρωτάθλημα των β' ομάδων. 

Ο Πανελλήνιος Ποδοσφαιρικός Όμιλος επικράτησε επί του Κόροιβου με 6-2. Στις 27 Απριλίου νίκησε με 1-0 τον Αθηναϊκό Σύλλογο Ποδοσφαιρίσεως. Την 1η Μαΐου επικράτησε με 2-0 επί του Εθνικού και κατέκτησε το αργυρό κύπελλο ως τρόπαιο του πρωταθλητή β' ομάδων. Από αγώνα του Πανελληνίου Ποδοσφαιρικού Ομίλου με τον Εθνικό έχουν καταγραφεί τα ονόματα εννιά αθλητών του ΠΠΑΟ Δεμερτζής, Μακρής, Μακριδήμος, Αράπογλου, Κροκίδης, Καλαφάτης, Κίσσας, Παπαθανασίου, Δουκάκης.

## Παραπομπές



Κατηγορία:Εγχώρια ποδοσφαιρικά πρωταθλήματα 1913-1914
Κατηγορία:Πανελλήνιο πρωτάθλημα ποδοσφαίρου
Γκραβίνα (Απουλία)

Η **Γκραβίνα ιν Πούλια** (ΔΦΑ: [ɡraviˈna inˈpuʎʎa], Λατινικά: Silvium, Αρχαιοελληνικά: Σιλούϊον ή Σίδιον) είναι μια πόλη και δήμος του Μητροπολιτικού Δήμου του Μπάρι, στην Απουλία, της νότιας Ιταλίας.

## Ονομασία-Έτυμον
Η λέξη Γκραβίνα προέρχεται από τη λατινική *grava* ή από τη μεσσαπική *graba*, με την έννοια του βράχου, της δολίνης και της διάβρωσης της όχθης του ποταμού.  Άλλες λέξεις που μοιράζονται την ίδια ρίζα είναι *γκράβα*, *γκραβαλιόνε* και *γκραβινέλλε*. Όταν ο αυτοκράτορας Φρειδερίκος Β΄ έφθασε στην Γκραβίνα, λόγω της μεγάλης έκτασης της πεδιάδας και της παρουσίας σιτοβολώνων αποφάσισε να δώσει στον τόπο το σύνθημα *Grana dat et Vina*, δηλαδή προσφέρει σιτάρι και κρασί.

## Ιστορία
Η πόλη ιδρύθηκε από τους Έλληνες κατά τη διάρκεια του αποικισμού της Μεγάλης Ελλάδας, ως πόλις με το δικαίωμα της νομισματοκοπίας. Ο Διόδωρος Σικελιώτης την αναφέρει ως πόλη της Απουλίας, η οποία αποσπάστηκε από τους Σαμνίτες από τους Ρωμαίους κατά τη διάρκεια του Γ΄ Σαμνιτικού Πολέμου (305 ή 306 π.Χ.). [6] Ήταν μια πόλη στο εσωτερικό της Απουλίας, για την οποία αναφέρει ο Στράβωνας ότι συνορεύει με τους Πευκέτιους. Το όνομά της αναφέρει ο Πλίνιος ανάμεσα στις πόλεις δήμους της Απουλίας. Η Αππία οδός, η οποία συνέδεε την Ρώμη με το Μπρίντιζι, περνούσε από την Γκραβίνα.

Στη μεσαιωνική ιστορία η πόλη κατακτήθηκε αλλεπάλληλα από τους Βυζαντινούς, τους Λομβαρδούς και τους βορειοαφρικανούς Μουσουλμάνους.

Η πόλη ήταν έδρα του Οίκου των Οτβίλ και μεταγενέστερα του βασιλείου της Νάπολης. Σε μεταγενέστερη περίοδο εξελίχθηκε σε κληρονομικό φέουδα του Ιωάννη, δούκα του Ντουράτσο.

Από το 1386 έως το 1816 ήταν φέουδο της οικογένειας Ορσίνι. Ο πάπας Βενέδικτος ΙΓ΄ (Πιέτρο Φραντσέσκο Ορσίνι-Γκραβίνα) γεννήθηκε στην Γκραβίνα το 1649. Η φεουδαρχική καταπίεση οδήγησε σε σειρά εξεγέρσεων, ιδιαίτερα από το 1789 ως την ένωση της Ιταλίας (1861).

Η Γκραβίνα ιν Πούλια καταστράφηκε εν μέρει από τους βομβαρδισμούς των συμμαχικών δυνάμεων κατά τον Β' Π.Π..

## Σημειώσεις παραπομπές


## Εξωτερικοί σύνδεσμοι

* διαδικτυακός τόπος της Γκραβίνα ιν Πούλια 
* "Etnikàntaro" μουσικό συγκρότημα εθνικ ποπ της πόλης 
* Επίσημος διαδικτυακός τόπος της Έκθεσης της 712 Αγ. Γεωργίου
* Ταινία ντοκουμέντο για την Sassi di Matera και την Gravina, Roba Forestiera, 44 min., 2004

Κατηγορία:Πόλεις της Απουλίας
Θαρενός (όνομα)

**Θαρενός**, ελληνικό αντρικό κύριο όνομα.

## Ετυμολογία του ονόματος
Σύμφωνα με τον Χριστόδουλο Ι. Παπαχριστοδούλου, το όνομα προέρχεται από τάξιμο στον Ταξιάρχη Μιχαήλ «τον Θαρινόν», βυζαντινή εκκλησία της μονής που βρίσκεται στη θέση *Θάρι* (στα Λάερμα της Ρόδου).  

Για την ομορφιά του τοπίου και τη σπουδαιότητα της μονής ο λαός διασώζει το δίστιχο:

Με το όνομα *Θαρινός* είναι χτισμένο και στη Σύμη εξωκλήσι του Ταξιάρχη στη ΒΔ πλευρά του λόφου της ακρόπολης (Κάστρου).

## Ονομαστική εορτή
Στις 8 Νοεμβρίου, ημέρα κατά την οποία η Ορθόδοξη Εκκλησία τιμά τους αρχαγγέλους Μιχαήλ και Γαβριήλ. (Στις 29 Σεπτεμβρίου για την Καθολική Εκκλησία.)

## Γυναικείος τύπος
* *[[Θαρενή]] (και Θαρρενή)*, υποκοριστικός *Θαρενιό(ν)*.

## Τύποι του ονόματος Θαρενός
* *Θαρενός* (και *Θαρρενός*), στη Ρόδο, *Θαρινός* (και *Θαρρινός*), και υποκοριστικό *Θαρινάκι*, στη Σύμη.

## Εξωτερικοί σύνδεσμοι

## Παραπομπές


Κατηγορία:Ανδρικά ελληνικά ονόματα
Κατηγορία:Ονόματα από τη λαϊκή παράδοση
Κατηγορία:Ρόδος
Κατηγορία:Σύμη
Παντελής Παλιεράκης

Ο **Παντελής Παλιεράκης** (1922 - 2005) ήταν Έλληνας ηθοποιός και ο γνωστός φροντιστής των ταινιών της Φίνος Φιλμ του Φιλοποίμενα Φίνου, του Αλέκου Σακελλάριου και επίσης του Γιάννη Δαλιανίδη.

Γεννήθηκε στο Ρέθυμνο, το 1922. Αρχικά δούλεψε ως αστυνομικός, αλλά στην συνέχεια, τον κέρδισε ο κινηματογράφος. Ξεκίνησε την καριέρα του στον κινηματογράφο, ως φροντιστής στην ταινία "Θανασάκης ο πολιτευόμενος" το 1954. Επίσης ήταν φροντιστής στις παρακάτω ταινίες:

*Είμαι παιδί σου μανούλα (Όλα για το παιδί της) (1958)
*Ο θησαυρός του μακαρίτη (1959)
*Ναυάγια της ζωής (1959)
*Έρωτας... με δόσεις (1959)

## Ηθοποιός
Ο Παντελής Παλιεράκης, έκανε την εμφάνισή του ως βοηθητικός ηθοποιός σε πολυάριθμες ταινίες της Φίνος Φιλμ ανάμεσα στις οποίες:

*Το σωφεράκι (1953) [νυχτερινός επιβάτης στο σαραβαλάκι]
*Λατέρνα, φτώχεια και φιλότιμο (1955) [νευρικός οδηγός σπορ αμαξιού]
*Το ξύλο βγήκε από τον παράδεισο (1959) [Αντώνης, σοφέρ της οικογένειας Παπασταύρου]
*Περιπλανώμενοι Ιουδαίοι (1959)
*Έγκλημα στο Κολωνάκι (1960) [αστυνόμος Β']
*Μακρυκωσταίοι και Κοντογιώργηδες (1960) [υπάλληλος καφενείου]
*Τα κίτρινα γάντια (1960) [Σωτήρης, σοφέρ Ορέστη]
*Ένα κορίτσι για δύο (1963) [αστυνομικός]
*Κάτι να καίει (1964) [οδηγός κρις κραφτ]
*Η χαρτοπαίχτρα (1965) [αστυνόμος με πολιτικά κατά την έφοδο]
*Κορίτσια για φίλημα (1965) [σερβιτόρος]
*Τζένη Τζένη (1966) [βοηθός πλοιάρχου]
*Ο ξυπόλητος πρίγκηψ (1966) [αστυνομικός]
*Γαμπρός απ' το Λονδίνο (1967) [σερβιτόρος ζαχαροπλαστείου]
*Μια κυρία στα μπουζούκια (1968) [Παντελής, σοφέρ Μαρίας]
*Το θύμα (1969) [οδηγός που πάει να "πατήσει" τον Μιχάλη]
*Μια τρελλή... τρελλή... σαραντάρα (1970) [σοφέρ της Βλαχοπούλου]
*Διακοπές στο Βιετνάμ (1971) [μετρ εστιατορίου]

## Συγγραφικό έργο
Ο Παντελής Παλιεράκης το 1987 είχε γράψει τις αναμνήσεις του σε ένα βιβλίο με τίτλο "30 χρόνια πίσω από την κάμερα της φινος φιλμ" με συντάκτη του βιβλίου τον Αλκίνοο Μπουνιά.

## Άλλες πτυχές της ζωής του
Στον κινηματογράφο, έκανε διεύθυνση παραγωγής στην δημοφιλή ταινία "Της κακομοίρας", το 1963, με τον Κώστα Χατζηχρήστο.

Ο ίδιος, ήταν προσωπικός φίλος με τον Φιλοποίμενα Φίνο, τον Αλέκο Σακελλάριο, τον Γιάννη Δαλιανίδη, αλλά και με την Αλίκη Βουγιουκλάκη και τον Δημήτρη Παπαμιχαήλ

Για την Αλίκη Βουγιουκλάκη μάλιστα, είχε δώσει συνέντευξη στην εκπομπή "Βίοι Αγίων", στη Μαλβίνα Κάραλη, το 1995.

Πέθανε στην Αθήνα, το 2005 σε ηλικία 83 ετών.

## Παραπομπές


Κατηγορία:Έλληνες ηθοποιοί κινηματογράφου
Ράντος Μαυροβουνιώτης

Ο **Ράντος Μαυροβουνιώτης** (;-1824) ήταν σερβικής καταγωγής ήρωας της Ελληνικής Επανάστασης, αδελφός του Βάσου Μαυροβουνιώτη.

## Βίος
Δεν γνωρίζουμε που και πότε ακριβώς γεννήθηκε. Το 1817 εγκατέλειψε τη γενέτειρά του μαζί με τα αδέλφια του Βάσο, Σπύρο, Λάζαρο και Θεόδωρο λόγω των συνθηκών που επικρατούσαν στην περιοχή: λιμός και εξ αυτού ανέχεια και συνεχείς συγκρούσεις μεταξύ των φατριών λόγω της αδυναμίας του βλαδίκα Πέταρ Α΄ Πέτροβιτς -Νιέγκος να επιβάλει την τάξη.
Συμμετείχε στις συγκρούσεις εναντίον των Τούρκων στην Εύβοια για τρία χρόνια. Το καλοκαίρι του 1824 βρίσκεται υπερασπιστής με τον Λάμπρο Κασσανδρινό των Ψαρών. Στην τοποθεσία Φτελιό της νήσου απέκρουσε τρία κύματα επιθέσεων Τούρκων στις 21 Ιουνίου 1824, αλλά καθώς πολιορκήθηκε στενά κατέφυγε στο φρούριο του νησιού. Διαπιστώνοντας το αδιέξοδο στο οποίο είχε περιέλθει ανατίναξε την πυριτιδαποθήκη παρασέρνοντας στο θάνατο τους συντρόφους του και 3.000 Τούρκους.

## Παραπομπές

## Πηγές
*Ιωάννης Παπαδριανός, «Μαυροβούνιοι εθελοντές στον εθνικοαπελευθερωτικό αγώνα των Ελλήνων στα 1821», Βαλκανικά σύμμεικτα, τομ.11(1999-2000), σελ.171
*Στέφανος Παπαγεωργίου, «Βάσος Μαυροβουνιώτης. Ένας σλάβος οπλαρχηγός στο κατώφλι της νεωτερικότητας : Από την υπηρεσία της Υψηλής Πύλης στην υπηρεσία της Ελληνικής Επανάστασης και του Βασιλείου της Ελλάδας», στο: Η Ελλάδα της νεωτερικότητας. Κοινωνικές κρίσεις και ιδεολογικά διλήμματα (19ος-20ος αιώνας)-Κείμενα για τη Ρένα Σταυρίδη-Πατρικίου, εκδ.ΠΜΣ Πολιτικής Επιστήμης και Ιστορίας -Πάντειο Πανεπιστήμιο, Παπαζήσης, Αθήνα, 2014,σελ.27-52

Μαυροβουνιωτης Ραντος
Γιώργος Κυρίτσης

Ο **Γιώργος Κυρίτσης** είναι δημοσιογράφος και πρώην βουλευτής του ΣΥΡΙΖΑ.

## Βιογραφικά στοιχεία
Γεννήθηκε στην Αθήνα στις 27 Φεβρουαρίου 1965. 

Έχει μεγαλώσει στα Εξάρχεια και έλκει την καταγωγή του από την Ήπειρο και την Αχαΐα. Από τα μαθητικά του χρόνια, εντάχθηκε στην Αριστερά και ήταν οργανωμένος στην ΕΚΟΝ Ρήγας Φεραίος.

## Σπουδές και επαγγελματική σταδιοδρομία
Είναι πτυχιούχος του τμήματος Πολιτικής Επιστήμης και Ιστορίας, από το Πάντειο Πανεπιστήμιο. 

Πριν την είσοδό του στην πολιτική εργαζόταν στην εφημερίδα *[[Η Αυγή]]*, υπεύθυνος για το πολιτικό ρεπορτάζ. Αργότερα έγινε διευθυντής σύνταξης της *Κυριακάτικης Αυγής*.  Μαζί με το δημοσιογράφο Άγγελο Τσέκερη έχει την καθημερινή πολιτική εκπομπή «Νέα Κατάσταση – Νέα Καθήκοντα» στον ραδιοφωνικό σταθμό *«[[Στο Κόκκινο 105,5]]»* (από το 2017). Αρθρογραφεί επίσης στο περιοδικό «Σχεδία» και παλιότερα στα περιοδικά «Αντί» και «Γαλέρα».

## Πολιτική καριέρα
Διετέλεσε μέλος της Κ.Π.Ε. του Συνασπισμού της Αριστεράς και της Κ.Ε. του ΣΥΡΙΖΑ. Ήταν υποψήφιος ευρωβουλευτής στις ευρωεκλογές του 2014, και επίσης, πρώτος επιλαχών - βουλευτής στη Β΄ Αθήνας στις εκλογές του Σεπτεμβρίου 2015.

Εκλέχθηκε βουλευτής της ΙΣΤ' Κοινοβουλευτικής περιόδου στις 15 Ιουλίου 2015 αντικαθιστώντας τον Νίκο Χουντή, και βουλευτής της ΙΖ' Κοινοβουλευτικής περιόδου στις 25 Μαΐου 2016, αντικαθιστώντας τη Βασιλική Κατριβάνου.

Το Μάρτιο του 2016, ορίστηκε εκπρόσωπος τύπου του Συντονιστικού για το μεταναστευτικό.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Αθηνών
Πρωτάθλημα ποδοσφαίρου ΣΕΓΑΣ 1909

Το **Πρωτάθλημα  ποδοσφαίρου ΣΕΓΑΣ 1909** διοργανώθηκε από το Σύνδεσμο Ελληνικών Αθλητικών Γυμναστικών Σωματείων (ΣΕΑΓΣ, πλέον ΣΕΓΑΣ). 

## Κατάταξη
Υπάρχουν ελλιπή στοιχεία για τη συγκεκριμένη  ποδοσφαιρική διοργάνωση προς το παρόν, με σύγχρονες αναφορές να παραθέτουν μόνο την τελική κατάταξη: 

και χωρίς να διευκρινίζεται εάν ο αριθμός των συμμετοχών περιορίστηκε στις τέσσερις.

Δεν είναι επίσης γνωστό εάν ταυτίζεται με το κύπελλο ΣΕΑΓΣ που γύρω στο 1909 κατέκτησε ο Πειραϊκός, για το οποίο παλαιότερες πηγές κάνουν λόγο –επιγραμματικά– ή όντως την ίδια αγωνιστική περίοδο διοργανώθηκε τόσο πρωτάθλημα, όσο και κύπελλο.

Το βέβαιο είναι ότι τους δύο τελευταίους μήνες του 1908, για δεύτερο συνεχές έτος η Επιτροπή Ολυμπιακών Αγώνων (ΕΟΑ και σήμερα ΕΟΕ) διεξήγαγε στο Ποδηλατοδρόμιο του Νέου Φαλήρου δύο τουρνουά ποδοσφαίρου για τις α΄ και τις β΄ ομάδες συλλόγων,  όπου αντίστοιχα πρώτευσαν οι Ποδοσφαιρικός ΟΑ και Εθνικός ΓΣ.

## Σημειώσεις


## Παραπομπές


Κατηγορία:Εγχώρια ποδοσφαιρικά πρωταθλήματα 1908-1909
Κατηγορία:Πανελλήνιο πρωτάθλημα ποδοσφαίρου
Δολίνη

[thumb|Η δολίνη [Κόκκινη Λίμνη (Κροατία)|Crveno Jezero στην Κροατία]]
Η **δολίνη** στη γεωλογία είναι σχηματισμός κοιλώματος σε σχήμα λεκάνης, με κυκλικό ή ελλειπτικό σχήμα και ανήκει στις καρστικές μορφές. Οι δολίνες σχηματίζονται σε ανθρακικά ασβεστολιθικά ή δολομιτικά πετρώματα εξαιτίας της κατάρρευσης της οροφής υπογείων σπηλαίων ή της ασβεστολιθικής διάβρωσης από όμβρια ύδατα. Η δράση του νερού είναι κυρίως μηχανική και χημική. Η καρστική διάβρωση των ασβεστολίθων οφείλεται στην διαλυτική δράση του νερού, όταν περιέχει διοξείδιο του άνθρακος, [CaCO3+ CO2+ H2O -> Ca(HCO3)].

Οι δολίνες ποικίλουν σε μέγεθος από 1 έως 600 μέτρα, τόσο σε διάμετρο όσο και βάθος και ποικίλλουν σε μορφή από κοιλώματα εδάφους έως χάσματα. Σχηματίζονται σταδιακά ή αιφνίδια και απαντώνται σε όλον τον κόσμο . Στις 2 Ιουλίου 2015, επιστήμονες ανέφεραν ενεργά κοιλώματα που σχετίζονται με δολίνες από κατάρρευση στον κομήτη 67P/Τσουριούμοφ-Γκερασιμένκο και παρατηρήθηκαν από το Ροζέττα.

## Παραπομπές-σημειώσεις


## Εξωτερικοί σύνδεσμοι

* US Geological Survey Water Science School page about sinkholes
*''Daily Telegraph'' slide show of 31 sinkholes 
* Video of Sinkhole forming in Texas (8 May 2008)
* Google map of deepest "hole" for each state (Andy Martin)
* Tennessee sinkholes 54,000+ sinkholes
*

Κατηγορία:Γεωλογικά φαινόμενα
Ρικάρντο Κάλβο

Ο **Ρικάρντο Κάλβο** (*Ricardo Calvo*, γεννημένος στις 2 Οκτωβρίου του 1996) είναι Κουβανός πετοσφαιριστής που αγωνίζεται στην ομάδα του ΠΑΟΚ.

## Καριέρα
Ο Ρικάρντο Κάλβο ξεκίνησε την καριέρα του στην Βίλα Κλάρα της Κούβας αγωνιζόμενος για αυτήν την περίοδο 2014–2016. Τον Μάιο του 2016 πήρε μεταγγραφή για την ομάδα του ΠΑΟΚ. Παρόλα αυτά, το γεγονός ότι ο Ρικάρντο Κάλβο ενεπλάκη σε σκάνδαλο με τους αθλητές της Εθνικής ομάδας της Κούβας στη Φινλανδία, οδήγησε τους ανθρώπους του ΠΑΟΚ στην ακύρωση της συμφωνίας ανάμεσα στις δύο πλευρές.

## Διεθνείς συμμετοχές
Ο Ρικάρντο Κάλβο αγωνίζεται με την εθνική ομάδα πετοσφαίρισης της Κούβας από το 2014.

## Τίτλοι και διακρίσεις
* **1** Αρχείο:Gold medal icon.svg **[https://en.wikipedia.org/wiki/Men%27s_Pan-American_Volleyball_Cup Παναμερικανικών Αγώνων]**
**2016

## Πηγές
* Ανακοίνωσε Κάλβο!
* «Χρυσός» ο Κάλβο
* Ακύρωσε το συμβόλαιο του Κάλβο ο ΠΑΟΚ

Κατηγορία:Κουβανοί πετοσφαιριστές
Orange (λογισμικό)

Το **Orange** είναι ένα ανοικτού κώδικα και ελεύθερο λογισμικό, γραμμένο σε Python. Χρησιμοποιείται στο τομέα της  μηχανικής μάθησης και εξόρυξης δεδομένων. Διαθέτει ένα γραφικό περιβάλλον προγραμματισμού με σκοπό την ανάλυση και την απεικόνιση δεδομένων, επίσης μπορεί να χρησιμοποιηθεί και ως μία βιβλιοθήκη της Python. Το πρόγραμμα διατηρείται και αναπτύσσεται από το Εργαστήριο Βιοπληροφορικής του τμήματος Υπολογιστών και Πληροφορικής στο Πανεπιστήμιο της Λιουμπλιάνα.

## Περιγραφή
Το Orange στηρίζεται στον οπτικό προγραμματισμό για την εξόρυξη δεδομένων, τη μηχανική μάθηση και την ανάλυση δεδομένων.

Τα εργαλεία του λογισμικού ονομάζονται widgets και η χρήση τους ποικίλει από την απλή απεικόνιση στοιχείων, την  επιλογή υποσυνόλων και την προ-επεξεργασία, μέχρι την εμπειρική αξιολόγηση αλγορίθμων μάθησης και την προγνωστική μοντελοποίηση.

Ο οπτικός προγραμματισμός υλοποιείται μέσα από ένα γραφικό περιβάλλον στον οποίο οι ροές εργασίας δημιουργούνται από τη σύνδεση προκαθορισμένων ή σχεδιασμένων από το χρήστη widgets, ενώ οι προχωρημένοι χρήστες μπορούν να χρησιμοποιούν το Orange, ως μία βιβλιοθήκη της Python για το χειρισμό των δεδομένων, και τη τροποποίηση των widget.

## Λογισμικό
Το Orange είναι ένα ανοιχτού κώδικα λογισμικό που διατίθεται υπό την άδεια GPL και είναι διαθέσιμο για χρήση στο github. Εκδόσεις πάνω από τη 3.0 περιλαμβάνουν τα βασικά στοιχεία σε C++ με wrappers σε Python. Από την έκδοση 3.0 και μετά, το Orange χρησιμοποιεί βασικές Python βιβλιοθήκες ανοιχτού κώδικα για επιστημονικούς υπολογισμούς, όπως numpy, scipy και scikit-learn, ενώ η γραφική διεπαφή του χρήστη λειτουργεί στο πλαίσιο του cross-platform Qt framework.

Η προεπιλεγμένη εγκατάσταση περιλαμβάνει μια σειρά αλγορίθμων για μηχανική μάθηση, προ-επεξεργασία και οπτικοποίηση δεδομένων σε σετ των 6 widget (data, visualize, classify, regression, evaluate and unsupervised). Πρόσθετες λειτουργίες είναι διαθέσιμα ως add-ons (bioinformatics, data fusion and text-mining).

Το Orange υποστηρίζεται σε OS X, Windows και Linux και μπορεί επίσης να εγκατασταθεί από το Python Package Index repository (pip install Orange). Από το 2015 η βασική έκδοση είναι η 2.7, ενώ η 3.0 είναι διαθέσιμη ως beta έκδοση.

## Περαιτέρω ανάγνωση
* Demšar, Janez και Blaž Zupan, *[http://ailab.ijs.si/dunja/TuringSLAIS-2012/Papers/Demsar_Orange.pdf Orange: Data Mining Fruitful and Fun - A Historical Perspective] *, Informatica 37, σελ. 55-60, (2013).

## Παραπομπές


## Εξωτερικοί σύνδεσμοι
* 
* Βιοπληροφορικής Εργαστήριο, Πανεπιστήμιο της Λιουμπλιάνα

Κατηγορία:Διαλειτουργικό λογισμικό
Κατηγορία:Ελεύθερο λογισμικό προγραμματισμένο σε Python
Κατηγορία:Μηχανική μάθηση
Κατηγορία:Επιστημονικό λογισμικό
Ελίζαμπεθ Γκάρετ Άντερσον

Η **Ελίζαμπεθ Γκάρετ Άντερσον (αγγλικά: Elizabeth Garrett Anderson),** LSA, MD (9 Ιουνίου 1836 – 17 Δεκεμβρίου 1917), ήταν Αγγλίδα γιατρός και φεμινίστρια, η πρώτη Αγγλίδα γιατρός και χειρουργός στη Βρετανία, η συνιδρύτρια του πρώτου νοσοκομείου στελεχωμένου από γυναίκες, η πρώτη πρύτανης της Ιατρικής Σχολής της Βρετανίας, η πρώτη γυναίκα Διδάκτωρ της ιατρικής στη Γαλλία, η πρώτη γυναίκα στη Βρετανία που εξελέγη σε σχολικό συμβούλιο και, ως Δήμαρχος του Άλντεμπρο, η πρώτη γυναίκα δήμαρχος και δικαστής στη Βρετανία.

## Πρώιμος βίος
μικρογραφία|Οι γονείς της, Νιούσον και Λουίζα Γκάρετ, στα γεράματά τους, από ''το What I Remember'' της Μίλισεντ Γκάρετ Φόσετ
Η Ελίζαμπεθ Γκάρετ γεννήθηκε στις 9 Ιουνίου 1836, στο Γούαιττσαπελ του Λονδίνου, το δεύτερο από τα δώδεκα παιδιά του Νιούσον Γκάρετ (1812-1893), από το Λέιστον του Σάφολκ, και τη σύζυγό του, Λουίζα, το γένος Ντάνελ (1813-1903), από το Λονδίνο.

## Σημειώσεις

*

## Εξωτερικοί σύνδεσμοι
* Elizabeth Garrett Anderson
* BBC σελίδα σχετικά με Elizabeth Garrett Anderson
* Εικόνα του Ηνωμένου Νοσοκομείου Elizabeth Garrett Anderson και το Νοσοκομείο για τις Γυναίκες Soho, κοντά στο Euston Station στο Λονδίνο.

Κατηγορία:Βρετανοί ιατροί
Κατηγορία:Βρετανοί φεμινιστές
Όλγα Λαντίζενσκαγια

Η **Όλγα Αλεξάντροβνα Λαντίζενσκαγια** (, 7 Μαρτίου 1922 – 12 Iανουαρίου 2004) ήταν Σοβιετική και Ρωσίδα μαθηματικός. Ήταν γνωστή για την εργασία της στις μερικές διαφορικές εξισώσεις (ειδικά στο 19ο πρόβλημα του Χίλμπερτ) και τη δυναμική των ρευστών. Έδωσε τις πρώτες αυστηρές αποδείξεις της σύγκλισης της μεθόδου των πεπερασμένων διαφορών για τις εξισώσεις Navier–Stokes. Ήταν μαθήτρια του Ιβάν Πετρόβσκι. Τιμήθηκε με το Χρυσό Μετάλλιο Lomonosov το 2002.

## Βιογραφία
Η Λαντίζενσκαγια γεννήθηκε και μεγάλωσε στο Κολογκρίβ, της Περιφέρειας της Κοστρομά. Ήταν κόρη ενός καθηγητή μαθηματικών, ο οποίος της ενέπνευσε την αγάπη για τα μαθηματικά. Τον Οκτώβριο του 1937 ο πατέρας της συνελήφθη από την NKVD και σύντομα σκοτώθηκε. Η νεαρή Όλγα μπόρεσε να τελειώσει το λύκειο, αλλά, επειδή ο πατέρας της ήταν ένας "εχθρός του λαού", της απαγορεύτηκε η φοίτηση στο Πανεπιστήμιο του Λένινγκραντ.

Μετά το θάνατο του Ιωσήφ Στάλιν το 1953, η Λαντίζενσκαγια παρουσίασε τη διδακτορική της διατριβή, και της αποδόθηκε ο τίτλος της Διδάκτορος. Το 1950 είχε ξεκινήσει να εργάζεται στη Φυσική Σχολή του Πανεπιστημίου του Λένινγκραντ και το 1954 εντάχθηκε στο δυναμικό του Ινστιτούτου Στελκόφ (Παράρτημα Λένινγκραντ του Μαθηματικού Ινστιτούτου Β.Α. Στελκόφ της Ακαδημίας Επιστημών της ΕΣΣΔ, ρωσικά: Ленинградского отделения Математического института им. В.А. Стеклова АН СССР -ЛОМИ), παραμένοντας στη Ρωσία ακόμα και μετά την κατάρρευση της Σοβιετικής Ένωσης και τον ταχύ αποπληθωρισμό των μισθών των καθηγητών.

## Δημοσιεύσεις
* 
* 
* 
*  (Μετάφραση Jack Lohwater)
* 

## Δείτε επίσης
* Η ελλειπτική εξίσωση
* Η ανισότητα Ladyzhenskaya
* Εξισώσεις Navier-Stokes
* Μερική διαφορική εξίσωση

## Σημειώσεις


## Βιβλιογραφία
* 
* .
* .
* 
* &nbsp;
* (December 8, 2010), ''Olga Alexandrovna Ladyzhenskaya'', retrieved 5 May 2011&nbsp;.
* &nbsp;.
* .
* &nbsp;
* &nbsp;

## Εξωτερικοί σύνδεσμοι

* &nbsp;.
* &nbsp;.
*  Mathematics Genealogy Project.
* &nbsp;..
* Olga Ladyzhenskaya at PlanetMath.org.
* &nbsp;.

Κατηγορία:Μαθηματικοί του 20ού αιώνα
Κατηγορία:Ρώσοι μαθηματικοί
Κατηγορία:Σοβιετικοί μαθηματικοί
Ελιζαβέτα Λιτβίνοβα

Η **Ελιζαβέτα Φεντόροβνα Λιτβίνοβα** () (21 Σεπτεμβρίου 1845-1919;) ήταν Ρωσίδα μαθηματικός και παιδαγωγός. Συνέγραψε πάνω από 70 άρθρα σχετικά με την εκπαίδευση των μαθηματικών.

Γεννήθηκε το 1845 στην τσαρική Ρωσία, ως *Ελιζαβέτα Φεντόροβνα Ιβάνσκινα*. Ολοκλήρωσε την προσχολική εκπαίδευση σε γυμνάσιο θηλέων στην Αγία Πετρούπολη. Το 1866 παντρεύτηκε το Βίκτορ Λιτβίνοφ, ο οποίος, σε αντίθεση με τον Βλαντιμίρ Κοβαλέφσκι (άντρα της Σοφίας Κοβαλέφσκαγια), δεν της επέτρεπε να ταξιδέψει, για να σπουδάσει στα ευρωπαϊκά πανεπιστήμια. Έτσι, η Λιτβίνοβα άρχισε να μελετά με τον Στρανολιούμπσκι, ο οποίος παρέδιδε ιδιωτικά μαθήματα και στην Κοβαλέφσκαγια.

Το 1872, μόλις πέθανε ο άντρας της, η Λιτβίνοβα πήγε στη Ζυρίχη και γράφτηκε στην Πολυτεχνική Σχολή. Το 1873 ο Τσάρος διέταξε όλες τις Ρωσίδες, που σπουδάζουν στη Ζυρίχη, να επιστρέψουν στη Ρωσία, ειδάλλως θα αντιμετώπιζαν τις συνέπειες. Η Λιτβίνοβα ήταν από τις λίγες που αγνόησαν το διάταγμα και παρέμεινε για να συνεχίσει τις σπουδές της, λαμβάνοντας το πτυχίο της στη Ζυρίχη το 1876 και το διδακτορικό δίπλωμα το 1878 από το Πανεπιστήμιο της Βέρνης. Το 1897, ήταν μία από τις τέσσερις Ρωσίδες εκπροσώπους που έλαβαν μέρος στο Διεθνές  Συνέδριο Γυναικών στις Βρυξέλλες.

Λόγω της αψήφισης της ανάκλησης του 1873, όταν η Λιτβίνοβα επέστρεψε στη Ρωσία, της αρνήθηκαν να την προσλάβουν επαγγελματικά στο πανεπιστήμιο. Δίδαξε σε ένα λύκειο θηλέων και συμπλήρωνε το πενιχρό εισόδημά της, γράφοντας βιογραφίες πιο διάσημων μαθηματικών, όπως η Κοβαλέφσκαγια και ο Αριστοτέλης. Μετά τη συνταξιοδότησή της, θεωρείται ότι η Λιτβίνοβα πέθανε κατά τη διάρκεια της Ρωσικής Επανάστασης του 1919.

## Παραπομπές


## Βιβλιογραφία
* 
*Αυτό το άρθρο ενσωματώνει υλικό από  στο PlanetMath, το οποίο είναι υπό την άδεια Creative Commons Attribution/Share-Alike License.*

## Εξωτερικοί σύνδεσμοι
* "Ελιζαβέτα Λιτβίνοβα", Βιογραφίες Γυναικών Μαθηματικών, Agnes Scott College

Κατηγορία:Ρώσοι μαθηματικοί
Κατηγορία:Μαθηματικοί του 19ου αιώνα
Μαρία Σιεμιόνοφ

Η **Μαρία Σιεμιόνοφ** (γεννήθηκε το 1950 στην Krotoszyn) είναι μια πολωνίδα χειρουργός στην Κλινική Κλίβελαντ στο Κλίβελαντ, Οχάιο. Η Σιεμιόνοφ κέρδισε δημόσια αναγνώριση τον Δεκέμβριο του 2008, όταν ηγήθηκε μιας ομάδας έξι χειρουργών, εκτελώντας την πρώτη μεταμόσχευση προσώπου στις Ηνωμένες Πολιτείες στην Κόνι Καλπ. Σήμερα είναι Διευθυντής της Πλαστικής Χειρουργικής Έρευνας και Επικεφαλής της Μικροχειρουργικής Εκπαίδευσης στην Κλινική του Κλίβελαντ. Επίσης, είναι Καθηγητής Χειρουργικής στο Τμήμα Χειρουργικής στην Κλινική του Κλίβελαντ στο Λέρνερ College of Medicine. Είναι πολύγλωσση, μιλάει πέντε γλώσσες (πολωνικά, ρωσικά, γερμανικά, αγγλικά, και ισπανικά).

## Παραπομπές


Κατηγορία:Πολωνές
Κατηγορία:Χειρουργοί
Χέρτα Φράιταγκ

Η **Χέρτα Φράιταγκ** (6 Δεκεμβρίου 1908 - 25 Ιανουαρίου, 2000) ήταν Αυστριακή-Αμερικανίδα μαθηματικός, καθηγήτρια μαθηματικών στο Πανεπιστήμιο Χόλινς, η οποία είναι γνωστή για την εργασία της σχετικά με τους αριθμούς Φιμπονάτσι.

Γεννήθηκε ως Χέρτα Τάουσιγκ στη Βιέννη, Αυστρία. Της απονεμήθηκε ένα μεταπτυχιακό από το Πανεπιστήμιο της Βιέννης το 1934 και πήρε μια θέση διδασκαλίας στο πανεπιστήμιο. Ωστόσο, λόγω της δημόσιας αντίθεσης του πατέρα της (συντάκτη της *Die Neue Freie Presse*) στους Ναζί, το 1938 η οικογένεια μετανάστευσε στην Αγγλία. Η Τάουσιγκ πιάνει δουλειά ως υπηρέτρια, επειδή η αγγλική νομοθεσία για τη μετανάστευση, της εμπόδιζε την είσοδο στη χώρα ως δασκάλα. Το 1944 αυτή και η μητέρα της μετακόμισε στις Ηνωμένες Πολιτείες (ο πατέρας της είχε πεθάνει ένα χρόνο νωρίτερα), και άρχισε να διδάσκει μαθηματικά και πάλι στο Σχολείο Γκριρ στη Νέα Υόρκη.

Της απονεμήθηκε ένα δεύτερο μεταπτυχιακό το 1948 από το Πανεπιστήμιο της Κολούμπια, και ο διδακτορικός τίτλος το 1953. Εν τω μεταξύ, το 1948, είχε γίνει μέλος του προσωπικού στο Χόλινς, όπου τελικά πήρε τη θέση της πλήρους καθηγήτριας και προέδρου του τμήματος. Το 1962 υπηρέτησε ως πρόεδρος του τμήματος, για την Αμερικανική Μαθηματική Ένωση, η πρώτη γυναίκα σε αυτόν τον κλάδο που το πέτυχε. Συνταξιοδοτήθηκε το 1971, αλλά επέστρεψε στη διδασκαλία και πάλι το 1979, μετά το θάνατο του συζύγου της, Άρθουρ Φράιταγκ, τον οποίο παντρεύτηκε το 1950.

Μετά τη συνταξιοδότησή της έγινε συνεργάτιδα του *Fibonacci Quarterly*. Το περιοδικό την τίμησε το 1996, αφιερώνοντας ένα τεύχος του σε αυτήν με αφορμή τα 89α γενέθλια (το 89 όντας αριθμός Φιμπονάτσι).

## Παραπομπές


Κατηγορία:Αυστριακοί μαθηματικοί